|  |  |
| --- | --- |
| **RAZILAŞDIRILIB****Azərbaycan Respublikası Fövqəladə Hallar Nazirliyi Nüvə və Radioloji Fəaliyyətin Tənzimlənməsi üzrə Dövlət Agentliyinin rəisi** **Nicat Əliyev “** **”** **202\_-ci il** | **TƏSDİQ EDİRƏM**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Müəssisənin (Təşkilatın) adı Vəzifəli şəxs**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(direktor, sədr, baş həkim)**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ “ ” **202**\_\_-**ci il** |

# RADİASİYA TƏHLÜKƏSİZLİYİNƏ CAVABDEH ŞƏXSİN VƏZİFƏ BORCLARI VƏ HÜQUQLARI

Hazırki sənəd radiasiya təhlükəsizliyinə cavabdeh şəxsin (RTCŞ) vəzifə borclarını və hüquqlarını müəyyən edir. RTCŞ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Müəssisənin (Təşkilatın) adı rəhbərinin (direktor,sədr,baş həkim)

əmri ilə təyin olunur.

RTCŞ xüsusi hazırlıq keçməli, müvafiq sertifikat almalı və mövcud qaydalara əsasən ixtisasını artırmalıdır.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ üzrə A qrupu heyətinə daxil olunan şəxslər

 Müəssisənin (Təşkilatın)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ əmri ilə müəyyən edilir.

 baş həkimin (direktorun)

# RTCŞ-in VƏZİFƏLƏRİ:

1. Radiasiya təhlükəsizliyinin təmin edilməsi və təkmilləşdirilməsi sahəsində tədbirlər planlaşdırmaq və onları həyata keçirmək, o cümlədən qorunma vasitələrinin və avadanlığın profilaktika işlərinin vaxtında aparılmasına nəzarət etmək;
2. Radiasiya nəzarəti cihazlarının dövlət metroloji yoxlamasından vaxtında keçməsinə nəzarət etmək;
3. Radioloji-gigiyenik pasportun və Xüsusi icazənin vaxtı vaxtında rəsmiləşdirilməsinə nəzarət etmək;
4. Rentgen avadanlığının inventarlaşması üzrə komissiyanın işində iştirak etmək. Rentgen avadanlığının inventarlaşma haqqında məlumatları müvafiq qaydada (hər ilin 15 dekabrına qədər) FHN Nüvə və radioloji fəaliyyətin tənzimlənməsi üzrə Dövlət Agentliyinə göndərmək;
5. Radiasiya təhlükəsizliyi üzrə istehsalat nəzarəti proqramını hazırlamaq və onu həyata keçirmək;
6. Radiasiya təhlükəsizliyi və İŞM-lərin fiziki mühafizəsinə dair sənədləri və təlimatları hazırlamaq;
7. Radiasiya təhlükəli avadanlığın və iş sahələrinin istismara verilməsi və ləğvi ilə bağlı yaradılmış komissiyanın işində iştirak etmək;
8. İşçilərin ilkin (işə qəbul zamanı) və dövri tibbi müayinədən vaxtında keçməsinə nəzarət etmək;
9. İşçilərin radiasiya təhlükəsizliyinin təmin edilməsi haqqında təlimatlandırılmasını təşkil etmək;
10. İşçilərin radiasiya təhlükəsizliyinin tələbləri haqqında biliklərinin yoxlanılmasında iştirak etmək;
11. İşçilərin xüsusi geyim və fərdi dozimetrik cihazlarla təchiz olunmasına nəzarət etmək.
12. A qrupu işçilərin fərdi dozimetrik nəzarəti təşkil etmək.
13. İşçilərin məruz qaldığı şüalanma dozaları barədə məlumatları fərdi şüalanma dozalarının uçotu vərəqələrində qeyd etmək. Fərdi şüalanma dozaları barədə işçiləri məlumatlandırmaq;
14. Qorunma vasitələrinin və avadanlığın profilaktika işlərinin aparılmasına nəzarət etmək.
15. Radiasiya təhlükəsizliyi üzrə qayda və təlimatların tələblərinə riayət edilməsinə və radiasiya təhlükəsizliyi üzrə qəbul olunmuş təlimatların dolğunluğuna nəzarət etmək;
16. Radiasiya təhlükəsizliyinə dair sənədlərin və təlimatların hazırlanmasında iştirak etmək;
17. Rentgen avadanlığına texniki baxışların vaxtı vaxtında keçirilməsinə nəzarət etmək;
18. Nəzarət orqanları tərəfindən radiasiya təhlükəsizliyi üzrə yoxlamaların keçirilməsi zamanı, onların nümayəndələrinə köməklik göstərmək;
19. Radiasiya qəzası baş verdiyi zaman radiasiya təhlükəsizliyinin vəziyyətini qiymətləndirmək, lazımi tədbirlərin həyata keçirilməsini təşkil etmək və müvafiq orqanlara radioloji qəza halı barədə məlumat vermək;
20. Hadisə ilə bağlı aparılan tədqiqatlarda, təhlükəli vəziyyətin başvermə səbəblərinin aşkar edilməsində və lazımi profilaktik tədbirlərin işlənib hazırlanmasında iştirak etmək.

# RTCŞ-nın HÜQUQLARI

1. Radiasiya təhlükəsizliyi üzrə tələblərə riayət olunmadığı halda iş prosesini dayandırmaq.
2. Radiasiya təhlükəsizliyi üzrə tələblərə riayət olunmasını yoxlamaq məqsədilə müstəqil qaydada ölçmələr və digər yoxlamalar keçirmək.
3. İşçilərdən icrası məcburi olan tələblərin yerinə yetirilməsini və radiasiya sahəsində aşkarlanmış nöqsanların aradan qaldırılmasını tələb etmək.
4. Radiasiya təhlükəsizliyi qaydalarını pozan işçilər barəsində tədbir görülməsi üçün rəhbərliyə təkliflər vermək.

# Tanış oldum:

**Radiasiya təhlükəsizliyinəcavabdeh şəxs** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Adı, Soyadı**